Karim Hojiyevich Tohirov (1907. 30.11 Toshkent 1987.25.9.) - bolalar xirurgi, Oʻzbekistonda xizmat koʻrsatgan fan arbobi (1979), Oʻzbekiston va Qoraqalpogʻistonda xizmat koʻrsatgan vrach (1944). ToshTI ni tugatgach (1933), shu int xirurgiya kafedrasida aspirant (1933—35), assistent (1935—41). Urush qatnashchisi (1941—42). ToshTI xirurgiya kafedrasida dotsent (1942—47), pediatriya fti bolalar xirurgiyasi kafedrasi mudiri (1947—72). 1972 yildan Oʻrta Osiyo, hozirgi Toshkent tibbiyot pediatriya instituti bolalar xirurgiyasi kafedrasi mudiri. Ilmiy faoliyati bolalar xirurgiyasi, asosan, Oʻzbekistonda bolalar siydik toshi kasalliklariga oid.